
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 749 

19 Ιουλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των ορίων της όχθης, παρόχθιας ζώνης 
και παλαιός όχθης στην περιοχή «ΒΟΥΖΑ» του Δ.Δ. 
Ματαράγκα, του Δήμου Αρακύνθου, Νομού Αι- 

τωλ/νίας. 1 

Κήρυξη αναδασωτέας έκτασης 2,100 στρεμμάτων 
στη θέση «Κάτσενα» Δ.Δ. Κρυονερίου Περιφέρει¬ 
ας Δήμου Αμαλιάδας Ν. Ηλείας. 2 

Κήρυξη αναδασωτέας έκτασης 0,350 στρεμμάτων στη 
θέση «Καραβάκι» Δ/Δ Κάστρου Περιφέρειας Δή¬ 
μου Κάστρου - Κυλλήνης Ν. Ηλείας. 3 


ΑΠΟΦΑΣΕΙΣ 

Αριθ. 5621 (1) 

Καθορισμός των ορίων της όχθης, παρόχθιας ζώνης και 
παλαιός όχθης στην περιοχή «ΒΟΥΖΑ» του Δ.Δ. Ματα¬ 
ράγκα, του Δήμου Αρακύνθου, Νομού Αιτωλ/νίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΑΑΔΑΣ 

Έχοντας υπόψη: 

1. Τις διατάξεις του ν. 2971/2001 (ΦΕΚ 285/τ.Α'/ 
19.12.2001) «περί αιγιαλού και παραλίας» και ειδικότερα 
τα άρθραθ, 4,5και6. 

2. Τις διατάξεις του άρθρου 5 του ν. 3200/1955 «περί δι¬ 
οικητικής αποκεντρώσεως» όπως ισχύει. 

3. Τις διατάξεις του άρθρου 20 του ν. 719/1977 «περίτου 
τρόπου σύνταξης τυπογραφικών και υψομετρικών δια¬ 
γραμμάτων από ιδιώτες μηχανικούς κ.λπ.». 

4. Τις διατάξεις της παρ. 21 του άρθρου 46 του ν. 3220/ 
2004 «Μέτρα Αναπτυξιακής και Κοινωνικής πολιτικής - 
αντικειμενοποίηση του φορολογικού ελέγχου & άλλες 
διατάξεις» (ΦΕΚ 15/τ.Α728.1.2004), με την οποία ορίζεται 
ότι από 10.4.2004 αρμοδιότητες του Υπουργού Οικονο¬ 
μίας και Οικονομικών οι οποίες ανήκαν ή είχαν μεταβιβα¬ 
στεί στους Νομάρχες μέχρι την έναρξη λειτουργίας των 
Νομαρχιακών Αυτοδιοικήσεων και αφορούν θέματα του 
Υπουργείου Οικονομίας και Οικονομικών, που εξαιρέθη¬ 
καν απάτην κατάργηση μετιςδιατάξειςτηςπαρ. 2του άρ¬ 


θρου 39 του ν. 2218/1994, περιέρχονται στον Γενικό 
Γραμματέατης Περιφέρειας. 

5. Την υπ’ αριθμ. 11405/6.9.2004 απόφαση Γενικού 
Γραμματέα που ορίζει την Δ.Δ.Ε. ως αρμόδια Διεύθυνση 
για την μελέτη και εισήγηση θεμάτων αιγιαλού και παρα¬ 
λίας. 

6. Το υπ’ αριθμ. 36/27.7.2004 έγγραφο της Γενικής 
Γ ραμματείας της Κυβερνήσεως. 

7. Την από 23.5.2005 έκθεση της κατά το άρθρο 3 του 
V. 2971/2001 αρμόδιας Επιτροπής καθορισμού των ορίων 
της όχθης, παρόχθιας ζώνης και παλαιός όχθης στην πε¬ 
ριοχή «Βουζά» του Δ.Δ. Ματαράγκα του Δήμου Αρακύν¬ 
θου Ν. Αιτωλ/νίας, 

8. Το υπό της Γεωγραφικής Υπηρεσίας Στρατού, τοπο- 
γραφικό και υψομετρικό διάγραμμα σε κλίμακα 1: 500, 
χρονολογία λήψεως Α/Φ 1997, με αριθμό πινακίδας σα¬ 
ράντα επτά (47), με αριθμό μελέτης 18, ενημερωμένο με 
επίγειες τοπογραφικές μετρήσεις από τον Τοπογράφο 
Μηχανικό Κιτσάκη Σταύρο, ενοποιημένα και ελεγμένα για 
την ακρίβεια της αποτύπωσης την 9.5.2005 από τον Γε¬ 
ώργιο Λώλο, Αγρ. Τοπογράφο Μηχανικό της Κτηματικής 
Υπηρεσίας Ν. Αιτωλοακαρνανίας, και θεωρημένο στις 
20.5.2005 από την Αργιαδίτη Ιωάννα, Αγρονόμο Τοπο¬ 
γράφο Μηχανικό της Κτηματικής Υπηρεσίας Αιτωλ/νίας. 

9. Το υπ’ αριθμ. 1466/14.6.2005 (υπ’ αριθμ. ΔΔΕ/ΠΔΕ 
5161/15.6.2005) έγγραφο της Κτηματικής Υπηρεσίας Αι¬ 
τωλοακαρνανίας με το οποίο μας διαβιβάστηκαν τα σχε¬ 
τικά στοιχεία. 

10. Το υπ’ αριθμ. 1566/24.6.2005 (υπ’ αριθμ. ΔΔΕ/ΠΔΕ 
5513/27.6.2005) έγγραφο της Κτηματικής Υπηρεσίας Αι¬ 
τωλοακαρνανίας με το οποίο μας διαβιβάστηκαν διορθω¬ 
μένα τα στοιχεία που υποδείξαμε, αποφασίζουμε: 

1. Επικυρώνουμε την από 23.5.2005 έκθεση της κατά το 
άρθρο 3 του ν. 2971/2001 αρμόδιας Επιτροπής καθορι¬ 
σμού των ορίων της όχθης, παρόχθιας ζώνης και παλαιός 
όχθης στη θέση «ΒΟΥΖΑ» του Δ.Δ. Ματαράγκας του Δή¬ 
μου Αρακύνθου Ν. Αιτωλ/νίας, καθώς επίσης και το συ- 
νταχθέν υπό της Γεωγραφικής Υπηρεσίας Στρατού, το- 
πογραφικό και υψομετρικό διάγραμμα σε κλίμακα 1:500, 
χρονολογία λήψεως Α/Φ 1997, με αριθμό πινακίδας σα¬ 
ράντα επτά (47), με αριθμό μελέτης 18, ενημερωμένο με 
επίγειες τοπογραφικές μετρήσεις από τον Τοπογράφο 
Μηχανικό Κίτσάκη Σταύρο, ενοποιημένο και ελεγμένο για 
την ακρίβεια της αποτύπωσης την 9.5.2005 από τον Γε- 

ώργιο Λώλο, Αγρ. Τοπογράφο Μηχανικό της κοινή υ¬ 
πουργική απόφαση Ν. Αιτωλοακαρνανίας, και θεωρημένο 
στις 20.5.2005 από την Αργιαδίτη Ιωάννα, Αγρονόμο Το¬ 
πογράφο Μηχανικό της Κτηματικής Υπηρεσίας ν. Αι- 
τωλ/νίας, σύμφωνα με το άρθρο 4 του ν. 2971/2001. 

2. Στα τυπογραφικά αυτά διαγράμματα, καθορίστηκε α¬ 
πό την αρμόδια Επιτρσπή όπως πιο πάνω αναφέρεται: 

Α) η οριογραμμή της όχθης με συνεχή κόκκινη πολυ¬ 
γωνική γραμμή με τα αλφαριθμητικά στοιχεία Α1, Α2, ... 
καιΑ27 και συνολικό μήκος= 1066.51 μέτρα 

Β) η οριογραμμή η καθορίζουσα το εύρος της παρό¬ 
χθιας ζώνης με τα αλφαριθμητικά στοιχεία Π1, Π2, και 
Π27 και συνολικό μήκος = 1093.60 μέτρα και η 

Γ) η οριογραμμή η καθορίζουσα την παλαιό όχθη με συ¬ 
νεχή μπλε πολυγωνική γραμμή, με τα αλφαριθμητικά 
στοιχεία Π8 και Π22. 

Καθορίζεται παρόχθια ζώνη πλάτους 10 μέτρων για την 
εξυπηρέτηση των σκοπών της παραγράφου 3 του άρ¬ 
θρου 2 του ν. 2971/2001. 

Η απόφαση αυτή, με την έκθεση της Επιτροπής και το 
τυπογραφικό διάγραμμα, να δημοσιευθούν στην Εφημε¬ 
ρίδα της Κυβερνήσεως. 

Πάτρα, 29 Ιουνίου 2005 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 


ΕΚΘΕΣΗ 

ΕΠΙΤΡΟΠΗΣ ΚΑΘΟΡΙΣΜΟΥ ΟΧΘΗΣ, ΠΑΡΟΧΘΙΑΣ ΖΩΝΗΣ 

ΚΑΙ ΠΑΛΑΙΑΣ ΟΧΘΗΣ ΜΕΡΟΥΣ ΤΗΣ ΛΙΜΝΗΣ ΤΡΙΧΩΝΙΔΑΣ 

ΤΟΥ ΝΟΜΟΥ ΑΙΤΩΛΟΑΚΑΡΝΑΝΙΑΣ Ν. 2971/19.12.2001) 

Για τον καθορισμό της όχθης, παρόχθιας ζώνης και πα¬ 
λαιός όχθης στην ιερισχή «Βουζά»του Δημοτικού Δια¬ 
μερίσματος του Δήμου Αρακύνθου, σήμερα, είκοσι 
τρεις (23), ημέρα Δευτέρα, ταυ μηνός Μαίου, του έ¬ 
τους 2005 και ώρα 15:30 μ.μ., οι υπογεγραμμένοι: 

1. ΘΕΟΦΑΝΗΣ ΓΕΩΡΓΙΟΣ, Εφοριακός ΠΕ/Α', Προϊστά¬ 
μενος της Κτηματικής Υπηρεσίας Αιτωλ/νίας, ως Πρόε¬ 
δρος, 

2. ΛΩΛΟΣ ΓΕΩΡΓΙΟΣ, Αγρονόμος και Τοπογράφος Μη¬ 
χανικός ΠΕ/Γ της Κτηματικής Υπηρεσίας Αιτωλ/νίας 
(Κ.Υ.Α.), ως αναπληρωτής της Αργιαδίτη Ιωάννας Αγρο- 
νόμαυ και Τοπογράφου Μηχανικού της Κτηματικής Υπη¬ 
ρεσίας Αιτωλ/νίας κωλυόμενης αυτής, ως μέλος της επι¬ 
τροπής, 

3. ΣΑΚΑΡΕ/\ΛΟΥ ΚΟΝΔΥΛΙΑ, Ιχθυολόγος, Προίοταμένη 
του Τμήματος Αλιείας της Νομαρχιακής Αυτοδιοίκησης 
Αιτωλοακαρνανίας, ως μέλος της επιτροπής, (δεν παρέ- 
στη αν και έγκαιρα είχε ειδοποιηθεί). 

4. ΤΖΙΩΛΗΣ ΔΗΜΗΤΡΙΟΣ, Προϊστάμενος της Διεύθυν¬ 
σης Πολεοδομίας της Νομαρχιακής Αυτοδιοίκησης Αιτω¬ 
λοακαρνανίας, ως μέλος της επιτροπής. 

5. ΠΑΠΑΔΟΠΟΥΛΟΥ ΕΥΡΥΔΙΚΗ, Τμηματάρχης, της Δι¬ 
εύθυνσης Περιβάλλοντος και Χωροταξίας της Περιφέρει¬ 
ας Δυτικής Ελλάδας, ως αναπληρωτής της Καραγιάννη 
Κλημεντίας, κωλυόμενης αυτής, ως μέλος της επιτροπής. 

6. ΚΙΣΣΑΣ ΔΗΜΗΤΡΙΘΣ, Τοπογράφος Μηχανικός, εκ¬ 
πρόσωπος του Περιφερειακού Τμήματος του Τεχνικού Ε¬ 
πιμελητηρίου Ελλάδας, ως αναπληρωτής του Σοφιανού 
Δημητρίου κωλυόμενου αυτού, ως μέλος της επιτροπής 
και 


7. Τζωρτζοπούλου Μαρία, Τεχνικός ΔΕ/Α' της Κτηματι¬ 
κής Υπηρεσίας Αιτωλ/νίας ως γραμματέας της επιτρο¬ 
πής, 

αποτελούντες την Επιτροπή καθορισμού της όχθης, 
παρόχθιας ζώνης και Παλαιός όχθης δυνάμει του 
ν.2971/2001, συγκληθείς κατόπιν του υπ’ αριθμ. 
150/Φ.480/009/16.5.2005εγγράφουτης Κτηματικής Υπη¬ 
ρεσίας Αιτωλ/νίας, βάση της με υπ’ αριθμ. 1993/7.4.2005 
απόφασης ορισμού των μελών της επιτροπής των άρ¬ 
θρων 3 και 31 του ν. 2971/2001, του Γενικού Γραμματέα 
της Περιφέρειας Δυτικής Ελλάδας, μεταβήκαμε επί τό¬ 
που στην πρσαναφερόμενη περισχή και λαβόντες υπόψη: 

• Το υπό της Γεωγραφικής Υπηρεσίας Στρατού, τοπο- 
γραφικό και υψομετρικό διάγραμμα, σε κλίμακα 1: 500. 
χροναλαγία λήψεως 1997, με αριθμό πινακίδας σαράντα 
επτά (47) με αριθμ. μελέτης 18, ενημερωμένο με επίγειες 
τοπογραφικές μετρήσεις από τον Τοπογράφο Μηχανικό 
Κιτσάκη Σταύρο, ενοποιημένα και ελεγμένα για την ακρί¬ 
βεια της αποτύπωσης την 9.5.2005 από τον Γεώργιο Λώ¬ 
λο, Αγρ. - Τοπογράφου Μηχανικού της Κτηματικής Υπη¬ 
ρεσίας Ν. Αιτωλοακαρνανίας, και θεωρημένο στις 
20.5.2005 από την Αργιαδίτη Ιωάννα Αγρ.-Τοπογράφου 
Μηχανικού της Κτηματικής Υπηρεσίας Ν. Αιτωλοακαρνα¬ 
νίας. 

• Αεροφωτογραφίες έτους λήψης 1997 της εν λόγω πε¬ 
ριοχής. 

• Τις διατάξεις του ν. 2971/2001, 

• Το υπ’ αριθμ. 1011631/621/22.2.2002 έγγραφο του 
Υπουργείου Θικονομικών, Γενική Διεύθυνση Δημόσιας 
Περιουσίας & Εθνικών Κληροδοτημάτων, Διεύθυνση Τε¬ 
χνικών Υπηρεσιών & Στέγασης, Τμήμα Α'. 

• Τις επίγειες τσπογραφικές μετρήσεις που πραγματο¬ 
ποιήθηκαν στην ανωτέρω περιοχή προς ενημέρωση και 
έλεγχο του προαναφερόμενου τυπογραφικού και υψομε¬ 
τρικού διαγράμματος. 

• Το γεγονός ότι στην πρσς μελέτη χάραξη της όχθης 
περιοχή, δεν υπάρχουν κτίσματα μέσα στην όχθη και πα¬ 
ρόχθια ζώνη και κατά συνέπεια οι προς καθορισμό ορισ- 
γραμμές δεν υπερβαίνουν ούτε εμπλέκονται με τις γραμ¬ 
μές διαμορφωμένης δόμησης. 

• Την έκτης επιτόπισυ μεταβάσεως σχηματισθείσα α¬ 
ντίληψη περί ταυ πλάτους της βρέχόμενης ζώνης της ξη¬ 
ρός και λοιπών στοιχείων. 

• Τα στοιχεία καθορισμού ορίων όχθης, παρόχθιας ζώ¬ 
νης και παλαιός όχθης που προβλέπονται από το άρθρο 9 
του ν.2971/2001 και ειδικότερα: 

α. (1). Ότι το έδαφος συνίσταται από σύγχρονες προ¬ 
σχώσεις (αΙ), προσχώσεις ποταμών και χειμάρρων με άρ¬ 
γιλο και αργιλοαμμώδη υλικά με διάσπαρτες κροκάλες 
και λατύπες. Δηλαδή χαλαρά ιζήματα (άμμος, αμμοίλύς, 
κροκάλες, χαλίκια, πέτρες) που έχουν προκόψει από την 
εναπόθεση φερτών υλών ποταμών ή χειμάρρων ή ρυάκων 
ή που έχουν προκόψει από την αποσάθρωση-διάβρωση 
των μητρικών πετρωμάτων της ακτής ή από τον συνδυα¬ 
σμό καιτωνδύσ. 

(2) . Της ακτής συνέχανται εκτάσεις πεδινές, με έδαφος 
εν μέρει γαιώδες και αμμώδες, εκτός ορίων οικισμού, με 
γεωργική χρήση και ορισμένες φσρέςτουριστική. 

(3) . Το φυσικό όριο βλάστησης συνίσταται από δενδρώ- 
δη φυσική βλάστηση (ιτιές, πλατάνια, καλαμιώνες) και εν 
μέρει από θαμνώδη φυσική βλάστηση (καλαμιές κ.λ.π). 

β. Το γεγονός ότι στην περιοχή δεν εντοπίστηκαν παρά¬ 
κτιοι φυσικοί πόροι. 

γ. Τα πορίσματα από την εκτίμηση των μετεωρολογικών 
στοιχείωντης περιοχής, ήτοιτο γεγονός ότι η περιοχή δεν 
προσβάλλεται από ισχυρούς ανέμους και η διεύθυνση 
τους είναι βορειοδυτικοί και αρκετές φορές ανατολικοί. 

δ. Τη μορφολογία του πυθμένα ο οποίος συνίσταται α¬ 
πό κροκάλες, λιμναίες αποθέσεις, με ήπιες κλίσεις και μι¬ 
κρά βάθη κοντά στην ακτή. 

ε. Τοντομέα ανάπτυξης κυματισμού σε σχέση με το μέ¬ 
τωπο της ακτής, ότι δηλαδή πρόκειται για ακτή με μεγάλο 
ανάπτυγμα λίμνης (πελάγους). 

στ. Την ύπαρξη μεγάλου τεχνικού υδραυλικού έργου 
στην περιοχή. 

ζ. Στο χάρτη Δ1.2. Πρότυπο Χωρικής Ανάπτυξης-Παρα- 
γωγικής Δραστηριότητας (κλίμακα 1: 800.000) του Περι¬ 
φερειακού Πλαισίου Χωροταξικού Σχεδιασμού και Αειφό¬ 
ρου Ανάπτυξης Περιφέρειας Δυτικής Ελλάδος (Φ.Ε.Κ 
1470/Β79.10.2003), η περιοχή χαρακτηρίζεται ως «Ενδει¬ 
κτικές Ευρύτερες Ζώνες αναζήτησης ελεγχόμενων δρα¬ 
στηριοτήτων τουρισμού-παραθερισμού». Επίσης η θέση 
βρίσκεται σε περιοχή με το χαρακτηρισμό «ενδεικτικές 
ευρύτερες ζώνες γεωργικής γης πρώτης προτεραιότη¬ 
τας». 

Στο κείμενο Περιφερειακού Πλαισίου και μάλιστα στο 
κεφάλαιο Γ1, προβλέπεται προστασία & Διαχείριση του 
παράκτιου χώρου «Οργάνωση και έλεγχο των ανθρώπι¬ 
νων δραστηριοτήτων (οικιστική ανάπτυξη, τουρισμός, α¬ 
γροτικές δραστηριότητες κλπ.). Προβλέπεται προοτα- 
σία-ανάδειξη-αξιοποίηση των φυσικών οικοσυστημάτων, 
όπως η Τριχωνίδα και προστασία των φυσικών πόρων και 
φυσικός σχεδιασμός σε όλο το μήκος του παράκτιου χώ¬ 
ρου, με προτεραιότητα στις κρίσιμες περιοχές που δέχο¬ 
νται μεγάλες πιέσεις από ανθρωπογενείς δραστηριότη¬ 
τες. 

Στους στρατηγικούς στόχους για το Νομό Αιτωλ/νίας, 
προβλέπεται η προώθηση ειδικών μορφών τουρισμού 
στις παραλίμνιες περιοχές και συγχρόνως η προστασία 
και ολακληρωμένη διαχείριση του φυσικού περιβάλλο¬ 
ντος στην παράκτια ζώνη λιμνών, καθώς και της γεωργι¬ 
κής γης υψηλής παραγωγικότητας. 

η. Την μη ύπαρξη καταγεγραμμένων δημοσίων κτημά¬ 
των. 

θ. Το γεγονός ότι δενυφίσταται Εθνικό Κτηματολόγιο 
στην ευρύτερη περιοχή. 

ι. Η περιοχή ανήκει στην προστατευόμενη περιοχή του 
Δικτύου ΝΑΤυΠΑ 2000 με κωδικό ΘΒ 2310009 και η συ¬ 
γκεκριμένη θέση είναι στην οδηγία 92/43/ΕΟΚ με κωδικό 
3150 «Ευτροφικές φυσικές λίμνες με βλάστηση τύπου 
"Μαςηοροΐεπιίοη" ή "Ηγ0ΓθθΙΐ3Γίΐίοη"» και χαρακτηρίζεται 
από ευρεία υδάτινη ζώνη κατά μήκος της όχθης της λί¬ 
μνης η οποία έρχεται σε επαφή με τους καλαμιώνες. 


Επίσης έχει καταγραφεί οικότοπος της άνω οδηγίας με 
κωδικό 72Α0 καλαμώνες. 

Ο οικότοπος 72Α0 είναι χαρακτηριστικός του υγρότο- 
που και πολύ σημαντικός για την ιχθυοπανίδα και ορνιθο- 
πανίδα. Συνορεύει με αγροτικές εκτάσεις που η εξάπλω- 
ση τους αποτελεί την κυριότερη απειλή του υγρότοπου, 
αποφασίζουμε: 

Καθορίζουμε επί του ως άνω αναφερόμενου τοπογρα- 
φΐκού διαγράμματος: 

Α. την οριογραμμή της όχθης με συνεχή κόκκινη πολυ¬ 
γωνική γραμμή, με στοιχεία πινακίδας. Γεωγραφική Υπη¬ 
ρεσία Στρατού, αριθμός Φύλλου 47, Χρονολογία Λήψεως 
Αεροφωτογραφίας 1997 και συντεταγμένες στο Ενιαίο 
Γεωδαιτικό Σύστημα Αναφοράς του 1987 (Ε.Γ.Σ.Α’87), με 
τα αλφαριθμητικά στοιχεία Α1, Α2, ...., Α26 και Α27. και 
συνολικά μήκος = 1009.04 μέτρα, ενώ 

Β. την οριογραμμή, την καθορίζουσα το εύρος της πα¬ 
ρόχθιας ζώνης, με συνεχή κίτρινη πολυγωνική γραμμή, με 
στοιχεία πινακίδας. Γεωγραφική Υπηρεσία Στρατού, α¬ 
ριθμός Φύλλου 47, Χρονολογία Λήψεως Αεροφωτογρα¬ 
φίας 1997 και συντεταγμένες στο Ενιαίο Γεωδαιτικό Σύ¬ 
στημα Αναφοράς του 1987 (Ε.Γ.Σ.Α'87), Π1, Π2,...., Π26 
και Π27. και συνολικά μήκος = 1033.92 μέτρα, η οποία 
οριογραμμή της παρόχθιας ζώνης είναι παράλληλη στην 
οριογραμμή της όχθης σε απόσταση δέκα (10) μέτρων 
για να εξυπηρετούνται οι σκοποί του άρθρου 1 του 
V. 2971/2001 και 

Γ. την οριογραμμή, την καθορίζουσα την παλαιά όχθη 
με συνεχή μπλε πολυγωνική γραμμή, με στοιχεία πινακί¬ 
δας, Γεωγραφική Υπηρεσία Στρατού, αριθμός Φύλλου 
47, Χρονολογία Λήψεως Αεροφωτογραφίας 1997 και συ¬ 
ντεταγμένες στο Ενιαίο Γεωδαιτικό Σύστημα Αναφοράς 
του 1987 (Ε.Γ.Σ.Α. 87), Π8 και Π22. 

ΠΑΡΑΤΗΡΗΣΕΙΣ 

1. Οι κορυφές των οριογραμμών εξασφαλίζονται από το 
Κρατικό Τριγωνομετρικό Δίκτυο της Ελλάδας (Γ.Υ.Σ.) βά¬ 
ση των εθνικών προδιαγραφών που ισχύουν για τις μελέ¬ 
τες. 

2. Η επιτροπή διαπίστωσε άτι υφίσταται παλαιά όχθη, 
συνέπεια τεχνικού έργου που είναι κατασκευασμένο από 
τη Διεύθυνση Εγγείων Βελτιώσεων της Νομαρχιακής Αυ¬ 
τοδιοίκησης Αιτωλοακαρνανίας. 

Ο Πρόεδρος Τα Μέλη 

ΓΕΩΡΓΙΟΣ ΘΕΟΦΑΝΗΣ ΓΕΩΡΓΙΟΣ ΛΩΛΟΣ 

ΚΟΝΔΥΛΙΑ ΣΑΚΑΡΕΛΛΟΥ 
ΔΗΜΗΤΡΙΟΣΤΖΙΩΛΗΣ 
(δεν παρέστη) 

ΕΥΡΙΔ. ΠΑΠΑΔΟΠΟΥΛΟΥ 
ΔΗΜΗΤΡΙΟΣ ΚΙΣΣΑΣ 





.--',ΠΑω^ΗΣ ΚΑ3ΒΑΛΑΣ 

Αριθμ. 1485 ^2) 

Κήρυξη αναδασωτέας έκτασης 2,100 στρεμμάτων στη 
θέση «Κάτσενα»Δ.Δ. Κρυονερίου Περιφέρειας Δήμου 
Αμαλιάδας Ν. Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1) Τις δ/ξεις για τη δ/κή αποκ/ση του άρθρου 6 του 
V. 2503/1997 και την 18655/1998 απόφ. Γεν. Γραμ. Πεοιφ. 
Δυτ. Ελλάδος. 

2) Τις δ/ξεις των αρθρ. 24 παρ. 1 και 117 παρ 3 του Συ¬ 
ντάγματος της χώρας. 

3) Τις δ/ξεις του ν. 998/1979 «περί προστασίας των Δα¬ 
σών κλπ» και ειδικότερα τα αρθ. 41 παρ. 1, 38 παρ. 8 και 
V. 2040/1992 αριθμ. 12 παρ. 3. 

4) Τις δ/γεςτου Υπουργείου Γεωργίας με αριθμ. 16417/ 
1180/6.7.1980, 18247/3049/24.2.1983 και 85144/1468/ 
9.9.1992. 

5) Την υπ’ αριθμ. 2199/31.5.2005 πρόταση του Δασαρχεί¬ 
ου Αμαλιάδας που αναφέρεται στο θέμα για κήρυξη δασικής 
έι^ασης ως αναδασωτέας, διότι η δασική βλάστηση που την 
κάλυπτε καταστράφηκε από πυρκαγιά που εξερράγη σης 
2.4.2005 και επιβάλλεται η εκ νέου δάσωσή της. Η πράξη δια¬ 
πιστώθηκε απάτην υπηρεσία μας την 17.5.2005. 

6) Το γεγονός ότι από την εκτέλεση της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 


Κηρύσσουμε αναδασωτέα με σκοπό την επαναδημι- 
ουργία με φυσική αναγέννηση της δασικής βλάστησης 
που καταοπράφηκε από πυρκαγιά, ιην Δημόσια δασική έ¬ 
κταση εμβαδού 2,100 στρεμμάτων ι ιου βρίσκεται στη θέ¬ 
ση «Κάτσενα» Δ:Δ. Κρυονερίου Περιφέρειας Δήμου Αμα¬ 
λιάδας Ν. Ηλείας 

Προσδιορίζεται από τα στοιχεία (ΐχεδιαγράμματος και 
έχει όρια: 

Ανατολικά: Με σταφιδάμπελο Βαο'ίλη Ανδριόπουλου. 

Δυτικά: Με δημόσιο δάσος χαλεπίου πεύκης. 

Βόρεια: Με δημόσιο δάσος χαλεπ όυ πεύκης και ελαιο- 
στάσιο Βασίλη Ανδριόπουλου. 

Νότια: Με δημόσιο δάσος χαλεπίου πεύκης. 

Οπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η απόφαςτη αυτή ισχύει από της κο ινοποιήσεώς της αρ- 
μοδίως (άρθρο 41 ν. 998/1979) και προ της δημοσιεύσε¬ 
ις της στην Εφημερίδα της Κυβερνήσεως (άρθρο 37 ν 
3200/1955). 

Η απόφαση αυτή να δημοσιευθΙεί στην Εφημερίδα 
της Κυβερνήσεως. 

Πάτρα, 22 Ιουνίου 2005 

Ο Γενικός Γραμματέας Περιφέρειας κ.α.α. 

Ο Γενικός Διευθυνι ής 
ΚIΜΩΝΔΕΛΗΓIΑΝ^ΗΣ 

Αριθμ, 1491 ^3) 

Κήρυξη αναδασωτέας έκτασης 0,350 στρεμμάτων στη 
θέση «Καραβάκι» Δ/Δ Κάστρου Περιφέρειας Δήμου 
Κάστρου - Κυλλήνης Ν. Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1) Τις δ/ξεις για τη δ/κή αποκ/ση το ν. 2503/1997 και την 
186ΓΓ/1998 απόφ. Γεν. Γραμ. Περίφ. Δυτ. Ελλάδος. 

2) Τις δ/ξεις των άρθρ. 24 παρ. 1 και 117 παρ 3 του Συ¬ 
ντάγματος της χώρας. 

3) Τις δ/ξεις του ν. 998/1979 «περί προστασίας των Δα¬ 
σών κ.λπ.» και ειδικότερα τα άρθρ. 41 παρ. 1,38 παρ. 8 και 
V. 2040/1992 υπ’ αριθμ. 12 παρ. 3. 

4) Τις δ/γες του Υπουργείου Γεωργίας: 16417/1180/ 
6.7.1980,18247/3049/24.2.1983 και85144/1468/9.9.1992 

5 ) Την υπ' αριθμ. 2200/31.5.2005 πρόταση του Δασαρ¬ 
χείου Αμι^ιάδας που αναφέρεται στο θέμα για κήρυξη 
δασικής έκτασης ως αναδασωτέας διότι η δασική βλά¬ 
στηση που την κάλυπτε καταστράφηκε λόγω εκχέρσω- 
σης κατά το χρονικό διάστημα από 1.4.2005 έως 
15.4.2005 και επιβάλλεται η εκ νέου δάσωσή της. Η πρά¬ 
ξη διαπιστώθηκε την 19.4.2005. 

6) Το γεγονός ότι από την εκτέλεση της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 


Κηρύσσουμε αναδασωτέα με σκ^ιπό την επαναδημι- 
ουργία με φυσική αναγέννηση της άασικής βλάστησης 
που καταστράφηκε από εκχέρσωση την Δημόσια δασική 
έκταση εμβαδού 0,350 στρεμμάτων π 3 υ βρίσκεται στη θέ¬ 
ση «Καραβάκι», Δ/Δ Κάστρου Περκρέρειας Δήμου Κά¬ 
στρου - Κυλλήνης Ν. Ηλείας. 

Προσδιορίζεται από τα στοιχεία ο) εδιαγράμματος και 
έχει όρια: 

ΑνατοΜκά: Με δημόσιο δάσος αειφύ ^λων-πλστυφύλλων. 

Δυτικά: Μ^ ελαιοστάσιο Ευανθίας Αθαν. Κωνσταντο- 
πούλου-Κεφάλα. 

Βόρεια: Με δημόσιο δάσος αειφύλ>ων-πλατυφύλλων. 

Νότια: Με ΕΛαιοστάσιο Ευανθίας Αθαν. Κωνσταντοπόυ- 
λοσ-Κεφάλα. 

Οπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφαστ|ς αυτής. 

Η απόφαση αυτή ισχύει από της κοι\ οποιήσεώς της αρ- 
μοδίως (άρθρο 41 ν. 998/1979) και προ της δημοσιεύσε¬ 
ις της στην Εφημερίδα της Κυβερνέσεως (άρθρο 37 ν 
3200/1955). ■> V κ 

Η απόφαση αυτή να δημοσιευθε[ στην Εφημερίδα 
της Κυβερνήσεως. 

Πάτρα, 22 Ιουνίου 20 )5 

Ο Γενικός Γραμματέας Περιφέρειας κ.α.α. 

Ο Γενικός Διευθυντής 

ΚΙΜΩΝ ΔΕΛΗΓΙΑΝΝΗΣ 




Αηοί,πΑΣ.ΗΡι ΧΛΡΤΗ ΛΊλιχΕΛ Κί. α-Ρΐ"^.·"4^1 Κί-ό-ονίχη&ί■ Γε*>· λΙϊ'Ιμ πε.ΡΐΨ^Ρ· Αοζ·· £^ίι^'ϊα5·· 

ΑτιΙοΥιοβα ΑίΕΐ-Ι-ερ^ί ίίάέϊ^ύν τοηοΓΡΑά>ιΐ4ο αιαγρακμα 

Περιιρίρ. 14ι^ΐ5ϋ Κ^είΡΟΛ-Ι^ο^/^^-ΟΎΐ^. Α'^νοίιω ^οΙ^οΈί. ουο-ΐροϋ^ί·^ η')ίΐ'2οφΐ>ϋω>) ηοο οηιύ5> 

